

**OAJ:N LAUKAAN PAIKALLISYHDISTYS RY**

**TOIMINTAKERTOMUS VUODELTA 2023**

**1 YLEISTÄ**

Laukaan opettajien yhdistys aloitti toimintansa 3.11.1906. Vuosi 2023 oli nykyisen ammattiyhdistyksen yhdistyksen 50. toimikausi. Jäseniä yhdistyksellä oli 314 (jäsenmäärä 31.12.2023)**.**

Yhdistyksen kokouksia oli kaksi. Kevätkokous pidettiin 27.4.2023 Ravintola Primuksessa, Jyväskylässä. Ennen kokousta Keski-Suomen OAJ:n hallituksen jäsen Anna Roikonen oli kertomassa ajankohtaisista asioista. Yhdistyksen syyskokous pidettiin perinteisesti Laukaan Varjolassa, Laukaassa 23.11.2023. Ennen varsinaisen kokouksen alkua vieraina olivat sivistysjohtaja Jussi Silpola, perusopetuksen suunnittelija Eva Hilkamo ja varhaiskasvatuksen johtaja Maria Kankkio.

Yhdistys tiedotti yhdistyksen asioista peda.netissä ja Facebookissa. Peda.netistä löytyvät yhdistyksen perustiedot, ajankohtaiset asiat ja kalenterissa voi ilmoittautumaan tapahtumiin. Facebookin kautta ilmoitettiin tulevista tapahtumista ja muista tärkeistä asioista. Yhteysopettajille lähetettiin sähköpostitse erilaisia ajankohtaisia tiedotteita ja ”Hallitus Tiedottaa” – kirjeitä, joissa kerrottiin hallituksen toiminnasta, ajankohtaisista asioista, koulutuksista ja tapahtumista. Kirjeitä lähti vuoden aikana neljä.

Jäseniä muistettiin heidän 50- ja 60-vuotismerkkipäivinään. Myös työelämässä olevia 65-vuotiaita yhdistyksen jäseniä muistettiin. Muistimme pienillä lahjoilla myös kokouksissa olleita vierailijoita.

**2 PAIKALLINEN TOIMINTA**

**2.1 Yhdistyksen hallinto ja talous**

Hallituksen puheenjohtajana vuonna 2023 toimi Mari Lummi-Hiekka, varapuheenjohtajana Satu Laitinen ja sihteerinä Kirsi Haakana. Jäsenasioita hoiti Kirsi Varis. Yhdistyksen talouden hoidosta vastasivat Minttu Isoaho ja Saara Vierimaa.

Hallituksessa jatkoivat seuraavat jäsenet /varajäsenet vuoden 2023 loppuun saakka:

Saara Vierimaa / Markku Yli-Tuina

Markku Jaakkola / Kaisa Nyrhilä

Jaana Kiminkinen / Arto Hämäläinen

Jaana Uuksulainen / Tuija Laakkonen

Kirsi Varis / Kirsi Joska

Satu Laitinen / Seija Lehtikangas-Norrbacka

Seuraavat jäsenet /varajäsenet jatkavat vuoden 2024 loppuun saakka:

Minttu Isoaho / Hanna Järvinen

Jaakko Heikkilä / Ila Kovanen

Kirsi Haakana / Merja Suutarinen

Eija Seppänen / Marika Huhta-aho

Milla Tuikka / Sanna Saranpää

Mirka Havinga/Marianne Ekman

Liikunta- ja kulttuuriryhmässä vuoden aikana toimivat Jaakko Heikkilä, Eija Seppänen ja Milla Tuikka. Yhdistyksen toiminnantarkastajina toimivat vuonna 2023 Kai Leikola ja Jari Inkilä. Varatoiminnantarkastajina ovat Veijo Mononen ja Marja Pyöriä.

Hallituksen kokouksia pidettiin vuonna 2023 kymmenen:

17.1. (järjestäytymiskokous), 21.2., 21.3., 18.4., 22.8., 19.9., 24.10. ja 21.11. paikkana Sarahovi Laukaa. 23.5. kokous pidettiin OAJ Keski-Suomen tiloissa. Lisäksi 8.5.2023 oli ylimääräinen kokous TEAMS- yhteydellä, työnantajan pyynnöstä. Teams- kokous koski järjestelyerää ja kehittämisohjelmaerän jakamista. 13.12.23 pidettiin hallituksen yhteinen ruokailutilaisuus, joka ei ollut kokous.

OAJ Keski-Suomen vuosikokous pidettiin 20.4.2023, mukana Mari Lummi-Hiekka, Satu Laitinen, Eija Seppänen, Kirsi Haakana ja Saara Vierimaa.

Hallituksen kokouksiin osallistuivat kutsuttuina mahdollisuuksien mukaan myös luottamusmiehet Jukka Lummelahti, Petteri Tolmunen/Ismo Jousmäki, Tuula Nissinen (31.1.23 saakka) ja Tanja Pigg/Kirsi Varis.

Hallituksen työvaliokunnan muodostivat puheenjohtaja, varapuheenjohtaja, sihteeri, taloudenhoitajat, luottamusmiehet ja tarvittaessa muut kutsutut.

**2.2 EDUNVALVONTA**

**2.2.1 Luottamushenkilöt**

Luottamusmiehinä toimivat

* JUKO ry:n pääluottamusmies lehtori Jukka Lummelahti
* OVTES luottamusmiehenä alakoulussa luokanopettaja Tuula Nissinen (1.2.-31.7.23 Mari Lummi-Hiekka)
* OVTES luottamusmiehenä yläkoulun lehtori Petteri Tolmunen (1.8.23-31.1.24 Ismo Jousmäki)
* OVTES varaluottamusmiehinä lehtori Ismo Jousmäki ja erityisluokanopettaja Mari Lummi-Hiekka
* KVTES luottamusmiehenä varhaiskasvatuksen opettaja Tanja Pigg (1.8.23- Kirsi Varis)
* KVTES varaluottamusmiehenä varhaiskasvatuksen opettaja Kirsi Varis

Opetus- ja varhaiskasvatuksen työsuojeluvaltuutettuna toimi lehtori Markku Jaakkola.

Luottamusmiesvaalit pidettiin sopuvaaleina 28.3.2023.

Tehtäviin seuraavaksi kolmeksi vuodeksi ilmoittautuivat:

JUKO KVTES, OVTES, TS; LS, pääluottamusmies, Lehtori Jukka Lummelahti  
JUKO KVTES luottamusmies, Varhaiskasvatuksen opettaja Tanja Pigg  
JUKO KVTES varaluottamusmies, Varhaiskasvatuksen opettaja Kirsi Varis  
JUKO OVTES Opettajat, alakoulut luottamusmies, Maija Kinnunen  
JUKO OVTES Opettajat, alakoulut varaluottamusmies, Aki Hietavala     
JUKO OVTES Opettajat, yläkoulut ja lukio luottamusmies, lehtori Petteri Tolmunen  
JUKO OVTES Opettajat, yläkoulut ja lukio varaluottamusmies, lehtori Ismo Jousmäki

Laukaan kunnan yhteistyöryhmässä ja työsuojelutoimikunnassa JUKO:n valtuuttamana vuonna 2023 olivat pääluottamusmies Jukka Lummelahti ja työsuojeluvaltuutettu Markku Jaakkola.

Laukaan koulutoimen johtoryhmässä oli kunnan yhteistyöryhmän valtuuttamana, henkilöstön edustajana Jukka Lummelahti.

Henkilöstön edustajana kunnanhallituksen nimeämässä talouden tasapainottamista ohjaavassa ryhmässä oli myös Jukka Lummelahti.

**2.2.2. Edunvalvontatyö**

Varhaiskasvatuksen TVA-järjestelmän uudistustyö aloitettiin. Varhaiskasvatuksen tehtävänkuvat päivitettiin ensin ja sen jälkeen alkoi työn vaativuuden arviointityö. Tavoitteena oli tehdä varhaiskasvatuksen puolelle samantyyppinen järjestelmä kuin perusopetuksessa. Perusopetuksen kaltaista lomaketta ei kuitenkaan saatu luotua ja tämän vuoksi päivitettyjen tva-kriteereiden käyttöönotto viivästyi syksyyn. Viivästyksen vuoksi kesällä maksettujen järjestelyvaraeräkorotusten osuus laski syksyllä monella jäsenellä. Tämä aiheutti yhteydenottoja ja lisätyötä. Varhaiskasvatuksen tva- järjestelmän toimivuutta seurataan ja parannetaan, kunnes se alkaa näyttäytyä oikeanlaisena mittarina. Myös perusopetuksen ja lukion TVA-järjestelmien päivitettiin. Myös muihin palkkausepäkohtiin hallitus otti useamman kerran kantaa. Hallitus sai kuitenkin ilokseen kuulla, että Laukaan TVA- järjestelmää on valtakunnallisella tasolla kovasti kehuttu.

Neuvotteluja työnantajan kanssa käytiin ensin järjestelyeristä. Hallitus määritteli neuvottelutavoitteet ja niiden mukaisesti neuvotteluja käytiin hyvässä yhteistyössä. Ennen neuvottelujen alkamista hallituksen jäsenet kyselivät myös jäsenistöltä mielipiteitä siitä, mitkä olisivat neuvottelutavoitteista kaikkein tärkeimmät asiat. Niiden mukaan neuvottelut etenivät. Neuvotteluissa olivat mukana:

Varhaiskasvatuksen puolella luottamusmies Tanja Pigg, pääluottamusmies Jukka Lummelahti ja hallituksen jäsen Kirsi Varis.

Perusopetuksen puolella puheenjohtaja Mari Lummi-Hiekka ja pääluottamusmies Jukka Lummelahti.

Lukion puolella luottamusmies Petteri Tolmunen ja pääluottamusmies Jukka Lummelahti sekä hallituksen jäsen Minttu Isoaho.

Hallitus piti jäsenistöään ajantasalla palkankorotuksista, niiden maksuista ja järjestelyerien jakaantumisesta.

Lisäksi yhdistys teki syksyllä paikallisneuvottelupyynnön työnantajalle. Ehdotuksena oli, että kaikille alle viiden päivän sijaisille määriteltäisiin sama opetusvelvollisuus, jolloin helpotettaisiin rehtoreiden työtaakkaa sijaisjärjestelyissä. Työantaja ei suostunut ehdotukseen, koska se olisi tuonut lisää kuluja.

Hallitus teki vaikutustyötä päättäjiin ja seurasi mm. eduskuntavaaliehdokkaiden keskustelua opetukseen liittyvistä asioista.

Työsuojelu oli aktiivinen ja sen työskentelystä hallitus oli koko ajan tietoinen. Työsuojelutarkastuksia tehtiin, neljällä koululla ja painopistealueina ovat psykososiaalinen kuormitus ja väkivallan uhka. Keväällä 2023 tehtiin myös laajasti vaarojen ja riskien arviointi. Työsuojelu on puuttunut aktiivisesti saamiinsa työsuojeluilmoituksiin, jotka pitävät sisällään niin häirintä- ja väkivaltailmoituksia kuin psykososiaalisen kuormituksen ilmoituksetkin. Myös sisäilmailmoituksia tuli jonkun verran. Vuoden aikana pyöri MAPA-koulutukset, joita piti Markku Jaakkola. MAPA- koulutukset olivat suosittuja ja niistä työsuojelu sai paljon hyvää palautetta henkilöstöltä. Työsuojelun tärkein ajatus on ollut panostaa henkilöstön hyvinvointiin ennaltaehkäisevällä työllä.

Varhaiskasvatuksen opettajien palkkaus herätti hallituksessa keskustelua useampaan otteeseen. Hallitus oli erityisen huolestunut siitä, että Laukaassa uusien vaka-opettajien palkkataso on OVTES-minimi, kun lähikuntien vastaavien tehtävien palkkataso on selkeästi sen yläpuolella. Huoli nousi ennenkaikkea uusien pätevien vaka- opettajien rekrytoinnista. Palkkauksen todettiin monta kertaa vähentävän Laukaan vetovoimaa saada uusia opettajia, joista on jo aiemminkin ollut pulaa.

Laukaan talouden tasapainottamisryhmän työtä seurattiin tiiviisti koko vuosi. Henkilöstö sai koko ajan infoa sähköpostitse sekä intrassa. Palvelujen tuottaminen kustannustehokkaasti herätti suurta huolta laadukkaan opetuksen järjestämisestä, mutta myös henkilöstön jaksamisesta.

Jos työaikaan liittyvät asiat herättivät paljon keskustelua valtakunnallisessa laajuudessa, herätti se huomiota myös hallituksessa ja jäsenistössä. Hallitus muistutti säännöllisesti jäsenistöään työajan seurannasta ja ys-ajasta. Jäsenistöä muistutettiin myös kirjallisesti siitä, mitä ys- aika on ja mitä se ei ole. Yleisenä ilmiönä näkyi, että työntekijät tekevät paljon ekstraa, johon työnantaja harvoin antaa määräystä. Siksi työnrajaamisesta pidettiin ääntä.

Varhaiskasvatuksessa työajan seuraamista tehtiin puolestaan SAK-ajan toteutumisesta (suunnittelu, arviointi, kehittäminen). Ylityksien puuttumiseen on vaikeaa puuttua, jos mitään kirjanpitoa ei ole. Vuoden aikana todettiin useamman kerran henkilöstön psykososiaalisen kuorman kasvaminen. Valtakunnallisesti syksyllä 2023 alkoi Joku Roti! – kampanja, jonka myötä henkilöstöä esim. kehotettiin osallistumaan Joku Roti! - webinaareihin.

Kouluverkkoselvitystä jatkoi palveluverkkotyöryhmä. Työskentely oli käynnissä koko vuoden. Alkuvuodesta työskentely oli rauhallisempaa, mutta talouden tasapainottamisen myötä työskentely aktivoitui loppuvuodesta hyvinkin paljon. Loppuvuodesta palveluverkkotyöryhmä teki esityksen kahden pohjoisen Laukaan kyläkoulun lakkauttamisesta elokuussa 2025. Hallituksesta mukana työryhmässä olivat puheenjohtaja Mari Lummi-Hiekka ja hallituksen jäsen Jaana Kiminkinen. Lisäksi työryhmässä oli myös pääluottamusmies Jukka Lummelahti.

Hallitus teki myös muutamia kannanottoja, esim. erityisopetuksen tilanteesta ja lääkehoitosopimuksista. Hallitus näki, että tietynlaiset muutokset lisäävät hurjasti opettajien työtä, jota ei ole määritelty tehtävänkuvissa. Tämä ei ole silloin opettajan perustyötä. Jos tehtävät eivät kuulu perustyöhön, on pidettävä huolta, että se korvataan.

**2.3. Virkistys- ja järjestötoiminta (Liiku-ryhmä)**

Järjestetyistä tapahtumista ilmoitettiin yhdistyksen yhteysopettajien välityksellä sekä peda.net-sivuilla. Tapahtumiin ilmoittautuminen tapahtui peda.net-sivujen kautta. Lisäksi tapahtumista tiedotettiin yhdistyksen Facebook-sivuilla.

Vuonna 2023 järjestettiin seuraavat tapahtumat:

Educa-messumatka 28.-29.1.2023 (42 osallistujaa)

11.5. Varhaiskasvatuksen jäsenilta

17.5. Rhea-risteily kauniissa säässä (50 osallistujaa)

5.10. Maailman Opettajien päivän kahvitus Laukaan Caffitellassa (60kpl) ja Jyväspakarilla Lievestuoreella (varaus 20kpl). 5.10 myös OAJ Keski-Suomi järjesti jäsenilleen MOP-gaalan Priimuksessa, jonne LOAYn jäsenistö lähti innokkaasti mukaan

27.10. Evita Jyväskylän kaupunginteatterissa (30 osallistujaa)

18. – 19.11. Pikkujoulumatka Tampereelle (33 osallistujaa)

Peurungan kanssa tehtiin liikuntapalvelusopimus. Jäsenille tarjottiin etuhintaan lippuja kylpylään, allasjumppaan, kuntosalille, ryhmäliikuntatunneille, keilailuun ja sulkapalloon. Sopimus oli voimassa vuoden 2023 loppuun.

Kaukalopallovuoro jatkui Peurungan hallissa aktiivisesti.

Kirkonkylän koulun palloiluvuorolla pieni porukka kävi pelaamassa erityisesti sulkapalloa. Välillä salissa järjestettiin myös ryhmäliikuntatunteja, kuten kahvakuulaa, kuminauhajumppaa ja lihaskuntotunteja.

Eläkkeellä olevat yhdistyksen jäsenet saivat osallistua Liiku-ryhmän tarjoamaan toimintaan maksamalla saman omavastuuosuuden kuin muutkin jäsenet.

**3. TOIMINTA OAJ:SSÄ**

OAJ Keski-Suomen vuosikokous pidettiin 20.4.2023. Mukana olivat puheenjohtaja Mari Lummi-Hiekan lisäksi Satu Laitinen, Kirsi Haakana, Eija Seppänen ja Saara Vierimaa sekä lisäksi alueasiamiehenä Jukka Lummelahti. OAJ Keski-Suomen hallituksen Laukaa-Hankasalmi -alueen varsinaisena jäsenenä toimi alkuvuodesta 2023 Tuula Nissinen, mutta hänen lähtiessä muualle töihin varajäsen Nina Tiihonen Hankasalmelta jatkoi hallituksen varsinaisena jäsenenä.

Luottamusmiehet Jukka Lummelahti, Petteri Tolmunen (1.8.23- 31.1.24 välisenä aikana Ismo Jousmäki), Maija Kinnunen (1.8.23 alkaen) ja Tanja Pigg, työsuojeluvaltuutettu Markku Jaakkola, puheenjohtaja Mari Lummi-Hiekka (toimi myös luottamusmiehenä 1.2.-31.7.23 välisenä aikana), varapuheenjohtaja Satu Laitinen sekä sihteeri Kirsi Haakana osallistuivat OAJ:n tarjoamiin valtakunnallisiin ja alueellisiin koulutuksiin. Lisäksi varhaiskasvatuksen koulutuksissa oli mukana Kirsi Varis.

OAJ K-S varhaiskasvatusjaoksen jäsenenä oli Kirsi Varis.

Jukka Lummelahti toimi myös OAJ Keski-Suomen alueasiamiehenä.